Diari Oficial de la Generalitat Valenciana


Sumari del DOGV 7537, del 01-06-2015 (2015/4931)

Notificació de la sentència dictada en el procediment de guarda i custòdia número 838/2014.
-------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4931


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment de guarda i custòdia número 838/2014. [2015/4931]  
De: Soraya Soriano Luque.  
Procuradora: Silvia Ortí Navarro.  
Contra: Yeosmani Cabreja Rodríguez.  
Procurador/a: -  
Juan Martí Pérez, secretari judicial del Jutjat de Primera Instància i Instrucció número 5 de Paterna, fa saber que en este jutjat se seguix el procediment família, guarda, custòdia o aliments fill menor no matrimonial no consensuat 838/2014 a instàncies de Soraya Soriano Luque en contra de Yeosmani Cabreja Rodríguez, en el qual s'ha dictat la sentència que conté les particularitats que literalment són com seguix:  
  
«Sentència número 76/2015  
Paterna, 15 de maig de 2015  
Eva Moreno Sanz, magistrada jutgessa del Jutjat de Primera Instància número 5, he vist estes actuacions de juí verbal de guarda, custòdia i aliments de menors, seguides amb el número 838/2014, a instàncies de Soraya Soriano Luque, representada per la procuradora Silvia Ortí Navarro i assistida del lletrat Antonio Morell Ridaura contra Yeosmani Cabreja Rodríguez, sent part el ministeri fiscal.  
Dispositiva  
Estime la demanda presentada per la procuradora Silvia Ortí Navarro, que actua en la representació de Soraya Soriano Luque, i procedix:  
1a. S'encomana a la mare, Soraya Soriano Luque, la guarda i la custòdia sobre la filla menor, així com l'atribució en exclusiva de l'exercici de les funcions inherents a la pàtria potestat.  
2a. No és procedent fixar un règim de visites a favor del progenitor Yeosmani Cabreja Rodríguez.  
3a. El pare, Yeosmani Cabreja Rodríguez, haurà de contribuir als aliments de la seua filla en la quantia de 150 euros mensuals, que haurà de pagar mensualment i dins dels cinc primers dies de cada mes, i que s'actualitzarà anualment, amb efecte de primer de gener de cada any, en proporció a la variació que experimente l'índex de preus de consum, segons l'Institut Nacional d'Estadística o organisme que el substituïsca. La quantitat indicada haurà de ser ingressada en el compte corrent que a este efecte assenyale la perceptora.  
4a. Igualment, els progenitors hauran de pagar per mitat els gastos extraordinaris de la filla menor.  
5a. S'establix la prohibició a la menor C. C. S. d'eixir del territori nacional excepte amb el consentiment matern o una autorització judicial.  
Això sense declaració expressa de condemna en costes a cap de les parts; cada part pagarà les causades a la seua instància, i les comunes seran a mitges.  
Notifiqueu esta resolució a les parts, contra la qual podran interposar un recurs d'apel·lació a presentar en el termini de 20 dies en este jutjat per a l'Audiència Provincial de València, en la forma establida en l'article 458 de la Llei d'Enjudiciament Civil; i segons establix la Llei Orgànica 1/2009, de 3 de novembre, quan s'interpose el recurs haurà d'acreditar-se que s'ha constituït el depòsit de 50 euros per a recórrer per mitjà de la presentació d'una còpia del resguard o de l'orde d'ingrés.  
  
Notifiqueu esta resolució a les autoritats competents a fi de complir les prohibicions que s'hi fixen.  
  
Esta és la meua sentència, de la qual s'estendrà una certificació en estes actuacions; la pronuncie, mane i firme.  
Publicació. La sentència anterior va ser donada, llegida i publicada pel mateix magistrat jutge que la va dictar, mentres celebrava audiència pública a Paterna, de la qual cosa jo, la secretària judicial, en done fe.»  
I atés que el demandat Yeosmani Cabreja Rodríguez es troba en situació de rebel·lia processal i en parador desconegut, s'expedix este edicte a fi que li valga de notificació en forma.  
  
Paterna, 26 de maig de 2015.- El secretari judicial: Juan Martí Pérez.